Sjekutić

**Sjekutići**  (lat. *dentes incisivi*) su jedna od četiri kategorije zuba u ljudskom zubalu.  U stalnoj denticiji ima ih  osam , po četiri u svakom dentalnom luku. To su prvi i drugi zubi od srednje linije lica u sva četiri kvadranta i sa očnjacima čine grupu tzv. prednjih zuba (lat. *dentes anteriores* s. *intercanini*). U kategori  sekutića su:
* prvi gornji sekutić (lat.*dens incisivus primus* s. *medialis superior dexter et sinister*);
* drugi gornji sekutić (lat. *dens incisivus secundus* s. *lateralis superior dexter et sinister*);
* prvi donji sekutić (at. *dens incisivus primus* s. *medialis inferior dexter et sinister*);
* drugi donji sekutić (lat. *dens incisivus secundus* s. *lateralis inferior dexter et sinister*).

Sjekutići obično imaju jedan korijen sa mezijalnim i palatinalnim nagibom, koji je spljošten u meziodistalnom pravcu. Gornji imaju veće krunice u odnosu na donjke i gornji centralni sekutić ima najveću krunu, a veličina im zatim progresivno opada do donjeg centralnog sekutića (koji je ujedno i najmanji zub ljudskog zubala). Svi imaju pravilan položaj  ugla i luka, sa izuzetkom prvog donjeg sekutića.
Vestibulske  i oralne površine sjekutića su trapezaste, sa bazom u dijelu sječivnog grebena, a bočne strane (mezijalna i distalna) su trouglaste,  sa bazom u vratnom segmentu.

Kod većine osoba sa prirodnim kompletom u položaju maksimalne interkuspidacije (odnos zubnih lukova sa najvećim mogućim brojem okluzijskih kontakata) sječivni obodi gornjih prednjih zuba preklapaju se sa odgovarajućim ivicama donjih; taj položaj naziva se normalni preklop. Razmak između sječivnih ivica zuba po vertikali naziva se vertikalni preklop, koji  i iznosi oko 2,5&nbsp;mm, a kod prednjih zuba javlja se i blagi horizontalni preklop.
Kod osoba sa pravilnim odnosom vilica (I skeletna klasa) osovine gornjih i donjih sekutića zatvaraju međusobni ugao od 130-135º.

## Obilježja klase 
Sjekutiće obilježava pet karakterističnih znakova po kojima se razlikuju od ostalih klasa zuba. 
* incizalna ivica  je ravna i razlikuje se od okluzalnih površina bočnih zuba, gde je prisutna jedna ili više kvržica.
* na sječivnom grebenu novoizniklih sekutića su tzv. kumulusi (ovalne izrasline gleđi), a obično ih je tri. Tokom vremena, oni  se gube, kada sekutići postignu aktivnu okluziju; međutim mogu i da se zadrže u slučaju nefunkcionalne okluzije. Kumulusi su razdvojeni plitkim brazdama i ponekad su nepravilnog  oblika, zazličito brojni, izraženi  i sl.
* položaj i nagib rubnih grebenova  razlikuje se bitno u odnosu na bočne zube. U klasi sjekutića,  čine mezijalnu i distalnu granicu jezične, a kod bočnih zuba okluzalne površine. Rubni grebenovi bočnih zuba također su  pod pravim uglom u odnosu na uzdužnu osovinu zuba, a kod sekutića oni su gotovo paralelni sa njegovom osom.
* na oralnoj površini sjekutića ima jedna prostrana lingvalna jama, za razliku od očnjaka koji imaju dvije  ili bočnih zuba koji imaju više jamica na griznoj površini.
* cingulum imaju samo prednjii zubi. To je konveksni (ispupčeni) dio oralne površine zuba u srednjoj i vratnoj trećini i bolje je izražen kod očnjaka.
## Galerija

File:3D Medical Animation Still Showing Types of Teeth.jpg|Raspored sjekutića kod čovjeka
File:Illu mouth.jpg|Usna šupljina
File:Gray157.png|Lijeva gornja vilice, vanjska površina
File:Gray187.png|Baza lobanje, donja površinaBase

## Također pogledajte
* Zub
* Usta
* Karijes

## Reference 
## Vanjski linkovi
Kategorija:Zubi
Kategorija:Usta
Kategorija:Anatomija čovjeka